নখবোৰ যদি সংৰক্ষণ কৰিবই নোৱাৰি, তেওঁনো কিয় নখবোৰ ৰাখিলে? সেয়েহে তেওঁ নখ কটাৰ আগেয়ে তেওঁৰ নখবোৰ সংৰক্ষণ কৰাৰ কথা ভাবিলে। পৃথিৱীৰ বিভিন্ন আশ্চৰ্যকৰ বস্তু সংৰক্ষণ কৰি থোৱা ৰবাৰ্ট ৰিপলি নামৰ মানুহ এজনে প্ৰতিষ্ঠা কৰা ‘ ৰিপলি ’ জ বিলিভ অৰ নট! ’ Ripley ’ s Believe or Not!) নামৰ প্ৰতিষ্ঠানটোৰ সতে শ্ৰীধৰ চিল্লালে যোগাযোগ কৰিলে। প্ৰতিষ্ঠানটোৰ কৰ্মকৰ্তাসকলেও কথাটো শুনি বৰ ৰস পালে। এইয়া তেওঁলোকৰ বাবে এক সংৰক্ষণ কৰিবলগীয়া সম্পদ। শ্ৰীধৰ চিল্লালৰ অনুৰোধক সঁহাৰি জনাই ‘ ৰিপলি ’ জ বিলিভ অৰ নট! ’ -এ তেওঁৰ নখবোৰ সংগ্ৰহালয়ত সংৰক্ষণ কৰিব বুলি তেওঁক প্ৰতিশ্ৰুতি দিলে। ২০১৮ চনত শ্ৰীধৰ চিল্লাল আমেৰিকাত উপস্থিত হ ’ লগৈ। শ্ৰীধৰ চিল্লালৰ নখ কটাৰ বাবে প্ৰতিষ্ঠানটোৱে এক বিশেষ অনুষ্ঠানৰ আয়োজন কৰিলে। এই অনুষ্ঠানটিতেই শ্ৰীধৰ চিল্লালৰ নখবোৰ কটা হ ’ ল। পৰবৰ্তী পৰ্যায়ত শ্ৰীধৰ চিল্লালৰ নখবোৰ আমেৰিকাৰ নিউয়ৰ্ক আৰু আৰ্মষ্টাৰডামৰ সংগ্ৰহালয়ত সংৰক্ষণ কৰা হ ’ ল। এনেদৰে জেদ এটাৰ বশবৰ্তী হৈয়েই সৌ সিদিনা অৰ্থাৎ ২০১৮ চনত শ্ৰীধৰ চিল্লাল আৰু তেওঁৰ নখবোৰে বিশ্ববাসীৰ আগত স্বীকৃতি লাভ কৰিলে। বাওঁহাত অৰ্থাৎ এখন হাতত থকা সবাতোকৈ দীঘল নখৰ গৰাকী হিচাপে চিহ্নিত হৈ ৰ ’ ল ভাৰতবৰ্ষৰ পুনা চহৰৰ শ্ৰীধৰ চিল্লাল।